Täna saates "Pöördepunkt":
Ta hakkas mind puudutama.
See läks ahistamise ja vahekorrani välja.
Ta ütles, et onud teevadki oma õe- ja vennatütardega nii.
Tere! Vaatad saadet "Pöördepunkt". Tänane osa tuleb hea.
Hakkame kohe peale.
Simisola Okail on avameelne vestlus Sid Rothiga,
kes juhib populaarset saadet "See on üleloomulik".
Noorena aset leidnud hirmutav kohtumine deemonitega
avas Sidile paranormaalse maailma.
Ent ta ellu tuli niivõrd suur vägi, et see muutis teda jäädavalt.
Kohe näeme.
Sid Roth juhib jutusaadet "See on üleloomulik"
ja ta on asutanud organisatsiooni Messianic Vision.
Viimased 40 aastat on ta pühendanud oma elu sellele,
et aidata juutidel leida Jeesuse kui Messia.
Ta kõneleb maailma eri paigus Jeesuse väest ja lubadustest
ning sellest, kuidas näha imesid ja tunnustähti.
Oskad sa öelda,
miks on huvi nähtamatu maailma vastu niivõrd suur?
Nagu on öeldud Piiblis,
on Jumal pannud meie südamesse igaviku.
Seega on meie sees midagi,
mis tahab tunda nähtamatut Jumalat, teadvustame seda või mitte.
See on meisse pandud.
Tean rääkida, miks mu enda huvi nii suur on.
Igaühel on ju omad põhjused.
Esiteks seetõttu, et olen juut.
Enne, kui hakkasin uskuma Jeesusesse,
olin seotud nähtamatu maailma pimeda poolega.
New age'iga, okultismiga.
Enamik ei ole kokku puutunud ei hea ega halva poolega.
Enne, kui kohtusin Jeesusega - see on osa mu loost -,
olin niivõrd sisse mässitud, et ma ei leidnud kuskilt abi.
Üks kristlane ütles mulle:
"Jeesuse nime vägi on suurem väest, mis sind alla kisub.
Palveta Jeesuse nimel."
Läksin sel õhtul koju.
Mul oli ükskõik, kas ma suren, sest elu oli liiga raske.
Võib-olla tead, millest räägin.
Võib-olla vaatajad teavad, millest räägin.
Tõsiasi on, et ühel hetkel inimene murdub.
Mina murdusin.
Ma ei palvetanud klassikalist Billy Grahami palvet,
vaid ma palvetasin seda, mis tuli südamest.
"Jeesus, aita." Ma ei teadnud midagi meeleparandusest ja kõigest.
"Jeesus, aita."
Järgmisel hommikul olin mähitud üleloomulikku armastusse,
üleloomulikku rahusse.
Minu sees oli deemon ja ma teadsin seda.
Ma ei tahtnud muud kui sellest lahti saada. Ja see lahkus.
See ei talunud Jeesuse nime.
Hakkasin Jeesust järgima.
Olen avastanud, et...
Mulle öeldakse, et olen nähtamatus maailmas liiga sees.
Teate, olin ülepeakaela saatana maailmas
ja nüüd ei saa mul küllalt Jumala maailmas olemisest.
Minu suur huvi nähtamatu maailma vastu tuleb sellest,
et see on Jumala plaan A evangeeliumi kuulutamiseks.
Meie aga ei rakenda seda, vaid valime plaane B-st Z-ni.
Kuigi plaan A toimib.
Isegi juutide puhul, kellele mulle meeldib evangeeliumi jagada.
1. Korintose kirjas öeldakse, et juudid nõuavad tunnustähti.
Olen avastanud, et kui hakkan liikuma tunnetusesõnas
ja juudid saavad terveks,
saan nende jäägitu tähelepanu ning võin kuulutada neile kui palju tahes.
Kas oled neid imesid näinud...
Kas oled oma silmaga näinud?
Olen näinud oma silmaga
ja intervjueerinud neid, kes on imesid kogenud.
Kõiki neid imesid, mida tegi Jeesus. Palju kordi.
Olen kindel, et ka praegu saavad mõned terveks.
Ütlen kohe, millest.
Kellelgi on sõrmedes artriit.
Ta karpaalkanal...
Mis tahes käteprobleem.
Valu kaob praegu.
Eriti seljavalu.
Tee seda praegu.
Kui su selg valutab, tõuse püsti, kummarda, ja sa saad terveks.
Kui sul valutab kael, mida teed?
Mõtle loogiliselt.
Käkitegu. - Aamen.
See on üks neist asjadest, mis on kättesaadav kõigile.
Aga meid pole õpetatud.
Usk tuleb kuulutusest, Jumala Sõna kuulmisest.
Ja tegelikult...
Kui sulle sobib, siis ma räägiksin
kahest kõige vägevamast relvast, mida kasutatakse selgelt liiga vähe.
Ja mis on olemas igal kristlasel. - Mis need on?
Esimene relv on Jeesuse veri.
Kui sa teaks, kui vägev on Jeesuse veri.
Kui su ees seisaks deemon,
sa näeksid teda ja ütleksid "Jeesuse veri!"...
Ma teen nii, jõuliselt.
"Jeesuse veri!"
Deemon hakkab värisema ja taganema.
Aga ta on valetaja. Vale on ta ainus trump.
Et sa teda ei näe, ei tähenda, et midagi ei toimu.
Jeesuse veri on su võimsamaid relvi.
Teine relv on võõrastes keeltes rääkimine ehk keelteand.
Paljud kristlased on sellest kuulnud,
aga nad ei tea, mida Paulus on selle kohta öelnud.
Paulus on öelnud:
"Ma räägin keeli rohkem kui teie kõik."
Ta on öelnud, et ta palvetab lakkamatult.
Aamen. Jumala tegevus.
Peagi näeme erakordset Jumala väe ja Vaimu tegevust.
Tead, miks?
Ei pea olema ajugeenius, et märgata maailmas üha kasvavat kurjust.
Mida suurem on pimedus, seda eredamalt särab valgus.
See on klišee, aga tõsi siiski.
Tõuse, paista, sest Tema valgus on tulnud. (Js 60:1)
Issanda auhiilgus täidab maa ja eriti su ihu.
Ära haletse ennast.
Pea püsti! Taeva ja maa Looja armastab sind.
Ta ei jäta sind, Ta elab su sees. Lase Tal end kasutada.
Vaimus pole vahemaadel tähtsust.
Jumal võib sind puudutada ja teha ime seal, kus parasjagu oled.
Võta see vastu.
Järgmisena kuuleme lugu naisest, kes kannatas seksuaalvägivalla all.
See viis ta hingelisse kriisi,
kuid ta tuli sellest välja.
Nüüd aitab ta ka teistel ohvritel sellest võitu saada.
Siin on ta lugu.
Chinyere Eyo on abikaasa ja ema,
kes peab oma ülesandeks aidata neid, keda on kuritarvitatud.
Chinyere töö on kasvanud välja ta enda üleelamistest.
Kõik algas, kui teda alles 4-aastaselt kuritarvitati.
Üks mu onudest käis meil külas. Kedagi teist polnud kodus.
Ta kasutas seda ära, et mind kuritarvitada.
Ma ei teadnud, kuidas sellest emaga rääkida.
Ütlesin talle, et onu kiusab mind. Ta ei pööranud sellele tähelepanu.
Kaks aastat hiljem tuli nende juurde elama teine onu.
Isa tutvustas teda meile.
Ta hakkas mind puudutama mu vanemate juuresolekul.
Nad ei teadnud, mis toimub. Ta kasutas mind enda erutamiseks.
See läks ahistamise ja vahekorrani välja.
Ta ütles, et onud teevadki oma õe- ja vennatütardega nii.
Kuritarvitamisest sai igapäevane asi.
Ta kasutas igat võimalust, kui mu vanemaid polnud läheduses.
Ta tahtis, et puudutaksin teda, või ta tuli ise mind puudutama.
Ta võis tulla öösiti, äratada mind üles ja minuga magada.
See kestis 6. kuni 13. eluaastani.
Pärast 8 aastat väärkohtlemist sai Chinyerel küllalt.
Ühel ööl tuli ta mu juurde ja puudutas mind nagu tavaliselt.
Ütlesin ei. See oli öösel ja ta ei tahtnud, et see välja tuleks.
Järgmisel päeval aga tuli ta keelitama ja anuma.
Mina aga ütlesin talle, et ma ei ole nõus seda tegema.
Kuigi füüsiline väärkohtlemine lakkas,
võitles Chinyere depressiooni ja madala enesehinnanguga.
Vahepeal oli see nii tugev, et mõtlesin end tappa.
Võisin mõelda, kas keegi üldse tuleks mu matustele.
Tundsin end täiesti väärtusetuna. Tundsin, et keegi ei armasta mind.
Et kõik näevad, kui räpane ma olen.
Tundsin seda kogu aeg.
Chinyere kannatas vaikselt.
Kui ta sai 19-aastaseks, võeti ta vastu ülikooli.
See oli uus algus, sest ta andis oma elu Jeesusele.
Kui ma tegin otsuse ja lugesin päästepalve,
tundsin vabadust, millist polnud kunagi varem tundnud.
Teadsin, et olin teinud õige otsuse.
Ütlesin Jumalale, et tehku minuga ükskõik mida, olen valmis kõigeks.
Ühel päeval tabas teda järjekordne õnnetus.
Läksin õhtusele koosolekule.
Tegin vale sammu.
Läksid seda teed, kus varitses vägistaja.
Ta haaras minust kinni. Ma ei saanud aru, mis toimub.
Ta lohistas mu põõsastesse ja vägistas mu.
Uskumatu, aga kaks nädalat hiljem tulin osadusgrupist
kahe sõbraga.
Kõndisime mööda pimedat teed.
Jälle varjas end keegi ja mind vägistati.
Chinyere süda oli valust ja vihast kildudeks.
Ma ei käinud osadusgrupis, ei lugenud Piiblit.
Mul oli vaimulikult väga raske.
Ma ei suutnud uskuda, et hea Jumal laseb ühegi oma lapsega nii juhtuda.
Kuude möödudes pääses Jumala armastus Chinyerele ligi.
Naine avas end ja lasi Jeesusel oma südame tervendada.
Peagi ilmus veel keegi, kes ta südant igatses.
Olime olnud neli aastat sõbrad.
Ta tahtis veeta minuga kogu oma elu. Ütlesin, et kuule...
Jumal oli mulle juba öelnud,
et Ta tahab kasutada mu lugu teiste õnnistamiseks.
Et seda jagaksin.
Ütlesin talle, et olgu, sa tahad minuga abielluda.
Aga mind on väärkoheldud ja vägistatud
ning tahan jagada seda kantslist teiste õnnistuseks.
Nii ütlesingi.
Ta kohkus ära.
Ta jäi vaikseks, aga mõne aja pärast ütles:
"Kui sa lased ka mul oma lugu kantslist jagada."
See ei saa olla päris.
See pole võimalik.
See oli väga ootamatu.
Ütlesin talle, et vajan hingamisruumi, et praegu pole hea aeg.
See oli nagu uni.
Palvetasin selle pärast ja...
...lõpuks abiellusimegi.
Oma mehe abiga
rajas Chinyere seksuaalkuritegude vastu võitleva organisatsiooni,
aastal 2008.
Ajal, kui tervenesin, uurisin tausta.
Sain teada, et ma polegi erand.
Statistika näitab, et iga kolmandat või neljandat tüdrukut
on enne 18. eluaastat seksuaalselt kuritarvitatud.
Ja iga kuuendat poissi.
Otsustasin, et tuleb luua vabaühendus.
Tuleb kasvatada teadlikkust,
tuleb laste seksuaalsest väärkohtlemisest avalikult rääkida.
Samuti lapsi ja teismelisi õpetada,
et nad tunneksid väärkohtlemise ära ning oskaksid end kaitsta.
Ning viimaseks aidata neid, keda on juba kuritarvitatud.
Chinyere vabaühendus on teinud kõige tihedamat koostööd koolidega.
Nii saab aidata paljusid noori.
Naine usub, et see on sotsiaalne vastutus, mida peaksid kandma kõik.
Iga vanem, iga eestkostja, isegi valitsus.
Kui kõik seisavad vastu,
ei lasta kinnivõetud väärkohtlejat minema.
Teda karistatakse ja ta saab aru,
et seksuaalne kuritarvitamine ja vägistamine on kuriteod,
mille eest tuleb maksta.
Neile, keda on vägistatud või muudmoodi väärkoheldud,
tahab Chinyere öelda üht.
Lase lahti häbist, lase lahti süüst.
Räägi kellegagi.
Pöördu Jumala poole. Lase Tal näidata, kes sa oled.
Kuritarvitamine ei ole osa sinust.
See ei muuda seda, kelleks Jumal on sind teinud.
See ei võta sinult su tulevikku.
Sul on endiselt lootus, eesmärk.
Issanda abiga see eesmärk täitub.
Andesta endale ja väärkohtlejale.
Lase lahti kibedusest, mida tunned Jumala või kellegi teise vastu,
kes lasi sellel juhtuda.
Ole sihikindel. Ütle endale, et ka see läheb mööda.
Chinyere elas üle midagi kohutavat.
Jumal aga võib iga purunenud elu taastada.
Jesaja 61. peatükis öeldakse, et Jumal on saatnud Jesaja
"kuulutama Issanda meelepärast aastat
ja meie Jumala kättemaksu päeva,
trööstima kõiki leinajaid,
andma Siioni leinajaile laubaehte tuha asemel,
rõõmuõli leinarüü asemel,
ülistusrüü kustuva vaimu asemel". (Js 61: 2-3)
Laubaehe tuha asemel.
Chinyere julmusearmidest on saanud pinnas,
kus teised leiavad oma haavadele tervenemist.
Kui oled seksuaalvägivalla ohver,
julgustan minagi sind kellegagi rääkima. Nõustaja, pastori, sõbraga.
Kuid räägime esmalt Jumalaga, palve kaudu.
Palvetame koos.
Isa taevas, tuleme täna Su ette. Ma palun...
...oma venna, õe, sõprade pärast, kes on üle elanud
seksuaalvägivalda.
Või elanud üle mis tahes vägivalda, olgu füüsilist või vaimset.
Ma palun, et nad leiaksid Sinus vabaduse.
Palun, et nende koorem langeks.
Et nad kogeksid rahu,
mida nad pole rünnakust alates kogenud.
Palun ka oma sõprade pärast, kes Sind ei tunne, Issand Jeesus.
Palun võta nad vastu, kui nad end Sulle avavad ja ütlevad:
"Issand Jeesus, tule mu ellu.
Tee mind uueks. Uueks meheks, uueks naiseks.
Kustuta mu minevik.
Kustuta valu ja räpane tunne, mis on jäänud mu üleelamistest.
Tahan taas tunda end puhta ja täisväärtuslikuna.
Seda ma palun.
Jeesus, Sina oled mu elu Issand.
Aamen."
Kui palvetasid, anna endast märku.
Kohe kuuled, kuidas seda teha. Näeme hetke pärast.
Jälgid hoolega, millega toidad oma ihu.
Aga millega toidad oma meelt?
Mõtle sellele.
Kes valmistub võistlusteks, treenib kõvasti.
Saamaks närtsivat pärga.
Meie aga, et saada närtsimatut. (1. Kr 9:25)
Tere taas. Meiega on energiline trio, kes on teinud muusikat üle 20 aasta.
GI ehk God's Image (tlk Jumala Nägu) on esinenud suurtel lavadel
koos Mary Mary ja Shirley Caesari tasemel artistidega.
Trio on saanud oma nime 1. Moosese 1:26-27 järgi.
Nende kutsumus on juhatada inimesi muusika kaudu Kristuse juurde.
Aitäh, et olete tulnud. - Aitäh kutsumast.
Branden, Lamonte ja Rufus.
Märkasin juba enne, kui siin olime,
et Rufus kipub teiste taha ära kaduma.
Tekkis mõte, kas tema on bändis see, kes asja lõppedes uksest välja tuhiseb.
Panid täppi.
Pärast igat kontserti on meid kaks.
"Kus on kolmas? Tahame pilti teha."
Rufus, kuhu on sul kiiret?
Olen pigem kodusistuja. Söön ja siis lähen koju telekat vaatama.
See pole küll õige asi.
Meil, kellele meeldib süüa, kasvab teatud kohtadesse polster.
Sina aga, härra Peenike...
Eks see vaikselt kasvab.
Olete olnud koos 20 aastat. Brandon, sina panid bändi kokku.
Varem kuulusid sinna ka su vennad. - Just.
Mis on hoidnud teid 20 aastat koos?
Enamik muusikuid, eriti gospelmuusikuid,
liiguvad 15-18 aasta pärast eluga edasi,
rajavad koguduse või lähevad teisele tööle.
Harva näeb neid, kes teevad muusikat 20 aastat.
Kui Jumal kutsub, tunned selle vastu kirge.
Kirge teenida, nädalast nädalasse.
Kirge näha, kuidas noored tulevad Jumala juurde. See on suur osa.
Kui loeme postitusi, et keegi oli tahtnud end tappa,
saame sellest ühe-kahe aasta jagu hoogu.
Kuid jah, 20 aastat on täis. Me alustasime ka väga noorelt.
20 aastat on toodud Jumalale au.
Lamonte, sinu puhul...
Kui laulmisest rääkida,
siis sa kindlasti tahad, et inimesed tuleks Jumala juurde ja saaks terveks.
Mis on see, mis toob sind nende meestega muusikat tegema?
Olen kuulnud, et oled ÜRO tegelane ja inimene, kes seda bändi liidab.
Nojah... Oleme olnud koos nii kaua, et nad on mulle vendade eest.
Mul on ka lihane vend, aga nemad on samuti.
Mulle meeldib olla ja teenida inimestega, kel on sama mõtteviis.
See pakubki rõõmu.
Rufus, mida sa mõistad edukuse all?
Sa oled sel alal asjatundja.
Tunned muusikat süvitsi.
Paljud sinusugused tahavad teha muusikat,
mis on edetabelite tipus, nopib auhindu ja mida kõike.
Sinule aga öeldakse pärast aastatepikkust teenimist ikka veel:
"GI, pole kuulnudki."
Kuidas sa...
Selline reaktsioon ei pane sind imestama.
Järelikult sinu jaoks edu ei tähenda auhindu.
Mis on edu?
Maailmaliku muusika areenil on lugu teine.
Edu mõõdetakse auhindades.
Meie muusika puhul on mõõdupuu hoopis teine.
Loeb sügavam sisu, mida tihti silmaga ei näe.
Inimeste aitamine. Raske töö ja õhtused esinemised.
Kõik ei keerle alati millegi saamise ümber. Tähtis on ka inimesi aidata.
Võiks öelda, et see näitabki meie edukust.
Brandon, mainisid postitusi, mis annavad teile energiasüsti.
Räägi meile, mida oled ringi reisides veel näinud.
On palju inimesi, kelle lugu me ei saa kunagi teada.
Aga just inimeste lood on need, mis julgustavad teid jätkama.
Kas sul tuleb meelde mõne noore neiu või noormehe lugu?
Neid on palju. Mäletan ühte sotsiaalmeedia postitust,
kus inimene ütles, et tal oli gospelmuusikast üsna ükskõik.
Kui ta kuulis meie muusikat, armus ta gospelisse.
See on eredalt meeles.
Mainisin meie ammust muusikavideot "Temptation" (tlk "Kiusatus").
Ühes postituses ütles keegi, et ta oli valmis tegema enesetappu.
Tänu meie muusikale muutis ta meelt ja tahtis edasi elada.
Ühtki Grammyt ega Stellarit ei saa võrrelda viljadega,
mida kannab tõeline teenimine.
See on meie tasu.
Meie töö on Jumalale.
Lõikust on palju. Inimesi, keda kõnetada, on tohutult.
Jumal on kinkinud tänase päeva ja seda tuleb kasutada.
Lamonte, kui ta rääkis "Temptationist", läks su nägu naerule.
Teil oleks vist selle kohta jutustada nii mõndagi.
Meid on algusest peale teatud veidi julgema ansamblina.
Laul "Temptation" räägib elulistest asjadest,
millest kirikus pigem vaikitakse.
Tundlik teema.
Kui video välja tuli, tekitas see omajagu poleemikat.
Tahtsime kõnetada nende südameid, kellel on raske.
Kiusatusi tuleb kõigil.
Pole vahet, kui kaua oled olnud päästetud või kas käid koguduses.
Tahtsime puudutada inimeste südameid.
Meie aeg on küll lõpukorral,
aga on ansambleid ja lauljaid, kes on tegutsenud juba mõnda aega,
kuid kes tunnevad, et ei jõua oma eesmärgile.
On sul jagada enda kogemusest midagi, mis neid julgustaks?
Vaevalt et sa jõudsid kohe sellesse kohta,
kus võisid olla rahul ilma suuremate auhindadeta
ja väiksema tuntusega.
Oled rahul, et saad teenida Jumalat ja näha muutuvaid elusid.
Kuidas oled sellesse kohta jõudnud? See võib kedagi aidata.
Nagu küpsemaks saamine, ei lähe ka see alati nii, nagu ette kujutad.
Varem tegelesin muuga.
Kuid bänd on koht, kus on olnud suurim kordaminek.
Vastupidi mu ettekujutusele.
Mõnikord tuleb kuulata Jumalat ja järgida Tema häält, mitte oma plaani.
Koolis tahtsid kõik sinu moodi laulda.
Nii räägitakse.
Härrased, tänan tulemast. - Tänan kutsumast.
Pärast pausi esitab GI meile ühe loo. Jää kuuldele.
"Pöördepunkt" ei pea piirduma selle saatega.
Jälgi meid ka sotsiaalmeedias.
Saade on peagi läbi, kuid tahan veel midagi öelda.
Jagatud rõõm suureneb, jagatud kurbus väheneb.
Ära ole üksi.
Kuulame GI laulu "I'm Ready".
Meie poolt aga head aega ja Jumala õnnistust.
G.I
Lasen lahti sellest, mis läinud
Teel selle poole, mis ees
Olen siin, kasuta mind
Nüüd lõpuks olen valmis
Lasen lahti sellest, mis läinud
Teel selle poole, mis ees
Olen siin, kasuta mind
Ma olen valmis
Oo, Jumal, pean kuulma su häält
Kuigi valida võiks muu,
ma juba tean, ilma sinuta ma ei liigu
Mis kõik mu tähelepanu püüab
maailmas, kus hoolimist puudu
Oled mu poolel, annad sõna, mis täitub
See elu, mida elame
Tundub, et paigal tammume
Kutsumus on liialt kauge, kõik on sünge
Kuid ma usun Sinusse, Su vägevasse käesse
Kui ma usun, teed mu vabaks ja maailm näeb
Olen valmis Su järel kõndima
Proovisin isepäi, kuid nüüd koos Sinuga
Olen valmis, sest see pole veel lõpp
See on alles algus, olen valmis teele minema
Olen valmis Su järel kõndima
Tõlge: Karin Reisko